gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7708, del 29-01-2016 (2016/384)

RESOLUCIÓ de 9 de novembre de 2015, de la Conselleria d'Hisenda i Model Econòmic, per la qual s'aprova determinada modificació qualitativa en les dotacions dels projectes d'inversió dels Fons de Compensació Interterritorial de l'exercici 2015, competència de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/384


Data del document
:   09-11-2015

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de novembre de 2015, de la Conselleria d'Hisenda i Model Econòmic, per la qual s'aprova determinada modificació qualitativa en les dotacions dels projectes d'inversió dels Fons de Compensació Interterritorial de l'exercici 2015, competència de la Comunitat Valenciana. [2016/384]  
Els Fons de Compensació Interterritorial (FCI) de l'exercici 2015 per a la Comunitat Valenciana, estan compostos pel Fons de Compensació Interterritorial pròpiament dit i pel denominat Fons Complementari, i dels quals ja s'han efectuat dues sol·licituds d'abonament. Els fons esmentats presenten un nivell d'execució que no assoleix el volum total assignat i aprovat inicialment per projecte. No obstant això, hi ha execució suficient en el total de projectes d'inversió dins de la Generalitat Valenciana segons les dades d'execució pressupostària, de data 3 de novembre de 2015, per la qual cosa és necessari procedir a una modificació de la dotació inicial del FCI i Complementari per a 2015.  
  
D'aquesta manera i a fi de poder tancar i liquidar l'anualitat 2015 assignada a la Comunitat Valenciana, es proposa un ajust en les dotacions dels projectes d'inversió que presenten una execució diferent de la prevista inicialment, augmentant o disminuint la dotació inicialment aprovada i, si és el cas, suprimint algun projecte d'inversió que ha patit retards en la seua execució, o no ha arribat a executar-se.  
  
Aquestes modificacions es duen a terme respectant la distribució que para cada un dels fons s'havia assignat. Així doncs, i en conjunt, aquesta modificació que té el caràcter de qualitativa per a ambdós fons permetrà completar l'assignació per a la Comunitat Valenciana en els Fons de Compensació Interterritorial anualitat 2015 i, per tant, tancar i liquidar aquesta anualitat.  
  
Resolc:  
  
Primer i únic  
Aprovar les modificacions dels projectes que componen els Fons de Compensació Interterritorial de l'exercici 2015 a la Comunitat Valenciana, d'acord amb les dades que figuren en els annexos que s'adjunten.  
  
  
València, 9 de novembre de 2015.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7790, del 25-05-2016 (2016/3340)

Notificació de la interlocutòria dictada en el procediment de jurisdicció voluntària general número 1127/2015.
--------------------------------------------------------------------------------------------------------------

### Dades del document

Número de DOGV
:   7790

Data del DOGV
:   25-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3340


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de jurisdicció voluntària general número 1127/2015. [2016/3340]  
Procediment: jurisdicció voluntària general número 001127/2015.  
Demandant: Alexandra Rodríguez Lenis.  
Procuradora: Beatriz Llorente Sánchez.  
Demandat: Wilson Alfonso Vallejo Doclerq.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de jurisdicció voluntària general, seguides amb el número 001127/2015, a instàncies d'Alexandra Rodríguez Lenis contra Wilson Alfonso Vallejo Doclerq, en situació de parador desconegut, en les quals, en data 11 de febrer de 2016, s'ha dictat la interlocutòria la part dispositiva de la qual diu com segueix:  
  
«Autoritze Alexandra Rodríguez Lenis a sol·licitar i tramitar el passaport de la filla, S. C. V. R.  
Cada part ha de pagar les costes causades a la seua instància i les comunes a mitges.  
Contra aquesta resolució es pot interposar un recurs d'apel·lació en el termini de 20 dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el dipòsit previ de la quantitat de 50 euros en el compte de consignacions d'aquest jutjat.  
Ho disposa i firma Ana Vega Pons-Fuster Olivera, magistrada jutgessa del Jutjat de Primera Instància número 9 de València. En done fe.»  
  
I perquè valga de notificació de forma deguda a Wilson Alfonso Vallejo Doclerq, en parador desconegut, expedisc i firme aquest edicte.  
  
València, 11 de febrer de 2016.- El lletrat de l'Administració de Justícia: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7846, del 08-08-2016 (2016/5896)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a sala de banquets i casa rural, al terme municipal de Borriana, ubicada al polígon 5, parcel·les 330 i una part de la 23. Expedient número AEY 4565/0089.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5896


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a sala de banquets i casa rural, al terme municipal de Borriana, ubicada al polígon 5, parcel·les 330 i una part de la 23. Expedient número QYK 6411/0089. [2016/5896]  
Ana Belén Ortuño Ripoll, en representació de la mercantil Valencia a Caballo, SL, ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de sala de banquets i casa rural (expedient TKV 9604/0089), en el terme municipal de Borriana, ubicada en el polígon 5, parcel·les 330 i una part de la 23.  
De conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptadors a partir de l'endemà de la publicació del present anunci en el Diari Oficial de la Comunitat Valenciana, en el qual els interessats poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, a les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, avinguda del Mar, núm. 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 30 de juny de 2016.- El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7892, del 09-10-2016 (2016/7861)

DECRET 11/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Ariadna Edo Beltrán.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7861


Data del document
:   08-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 11/2016, de 8 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició 2016, a Ariadna Edo Beltrán. [2016/7861]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala, en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
L'esportista Ariadna Edo Beltrán, atleta amb discapacitat visual, ha obtingut dos medalles de bronze en els últims Campionats d'Europa de Natació, en les modalitats de 400 metres lliures, i 200 metres estils, culminant una gran temporada amb l'obtenció de la medalla de bronze en la prova de 400 metres lliures en els Jocs Paralímpics de Rio 2016.  
  
Per això, com a reconeixement als seus èxits esportius, que són el resultat d'una trajectòria de disciplina, sacrifici i afany de superació, i a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el passat 26 de setembre de 2016,  
  
  
DECRETE  
  
Concedir la Medalla de la Generalitat al Mèrit Esportiu a Ariadna Edo Beltrán.  
  
València, 8 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7781, del 13-05-2016 (2016/2990)

Convocatòria d'Assemblea General ordinària.
-------------------------------------------

### Dades del document

Número de DOGV
:   7781

Data del DOGV
:   13-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2990


Organisme emissor
:   Caixa Rural Nuestra Señora de la Esperanza d'Onda, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2016/2990]  
En compliment de l'acord adoptat pel Consell Rector d'aquesta entitat i de conformitat amb l'establit legalment i estatutàriament, es convoca tots els socis d'aquesta caixa rural per a celebrar Assemblea General ordinària el pròxim dia 4 de juny de 2016, al local de l'Auditori Municipal (Teatre Cine Mónaco), situat a Onda, carrer de Cervantes, número 23, a les 16.30 hores en primera convocatòria i a les 17.00 hores en segona, a fi de tractar dels distints punts del següent  
  
  
Orde del dia  
1. Examen de la gestió social. Aprovació, si és procedent, dels comptes anuals (balanç, compte de pèrdues i guanys, estat de canvis en el patrimoni net, estat de fluxos d'efectiu i memòria) i de l'informe de gestió, així com la proposta d'aplicació del resultat i de la gestió social, tot això corresponent a l'exercici econòmic de 2015.  
  
2. Acord sobre la distribució de resultats.  
3. Pla d'inversions i despeses del fons de formació i promoció cooperativa. Aprovar la liquidació del pressupost de 2015, així com el pressupost per a 2016, amb autorització perquè el Consell Rector aplique, provisionalment i proporcionalment, el pla d'inversions per a 2017 en els mesos que transcórreguen de l'esmentat any fins que l'Assemblea General aprove l'habilitat per a 2017.  
4. Nomenament d'auditor extern.  
5. Informe sobre la política de remuneracions del Consell Rector i aprovació, si és procedent, d'aquesta.  
6. Delegació i habilitació al Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar els acords esmentats, i facultar-lo per a la interpretació, aplicació, esmena i desenvolupament dels que ho necessiten.  
7. Suggeriments i preguntes al Consell Rector.  
8. Decisió sobre aprovació de l'acta. Designació de socis a aquest efecte.  
  
Onda, 25 d'abril de 2016.- El president: Salvador Calzada Feliu.  
  
  
Nota: d'acord amb el que disposa l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea es troben a disposició dels socis en totes les oficines de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci d'aquesta convocatòria, excepte dissabtes, i fins al dia de celebració de l'Assemblea; els socis tindran dret a rebre gratuïtament, amb la sol·licitud prèvia per escrit, còpia dels documents esmentats.
Diari Oficial de la Generalitat Valenciana


Sumari del DOGV 7817, del 29-06-2016 (2016/4942)

Extracte de la Resolució de 15 de juny de 2016, del vicerector d'Internacionalització i Cooperació de la Universitat de València, per la qual es convoquen les beques Sahara-Tifariti del curs 2016-2017.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4942


Data del document
:   15-06-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 15 de juny de 2016, del vicerector d'Internacionalització i Cooperació de la Universitat de València, per la qual es convoquen les beques Sahara-Tifariti del curs 2016-2017. [2016/4942]  
BDNS (identif.): 310278.  
  
«De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria. Podeu consultar el text complet en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Persones beneficiàries  
Estudiants procedents de campaments de refugiats sahrauís.  
  
Segon. Objecte  
L'objecte de les beques Sàhara-Tifariti és la formació en programes de màsters oficials de la Universitat de València d'estudiants procedents de campaments de refugiats sahrauís, amb la finalitat que a la seua tornada contribuïsquen a impulsar la posada en marxa de la Universitat de Tifariti. Aquestes beques sufraguen les despeses de tota l'estada.  
  
Tercer. Bases reguladores  
Convocar el concurs per a concedir les beques Sàhara-Tifariti del curs 2016-2017 i aprovar les bases que en regulen la convocatòria, incloses en l'annex I de la resolució, que es publica en:  
http://www.uv.es/uvweb/universidad/es/relaciones-internacionales/cooperacion/programas-propios-becas/estudiar-uv/otras-becas-1285875929572.html  
  
Quart. Quantia  
L'import màxim de les beques puja a 30.000 euros. En seran beneficiaris dos estudiants. Se subvenciona la matrícula, el desplaçament, l'allotjament, la manutenció i l'assegurança mèdica i una dotació única de 400 - per a despeses de transport urbà i material acadèmic.  
  
Cinquè. Termini de presentació de sol·licituds  
El termini de presentació de les sol·licituds serà de 15 dies hàbils des de l'endemà de la data de publicació de la convocatòria en el Diari Oficial de la Comunitat Valenciana.  
  
València, 15 de juny de 2016.- El rector, p. d., el vicerector d'Internacionalització i Cooperació: Guillermo Palao Moreno.
Diari Oficial de la Generalitat Valenciana


Sumari del DOGV 7776, del 06-05-2016 (2016/2770)

Notificació de la sentència dictada en el judici verbal número 1268/2015.
-------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2770


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici verbal número 1268/2015. [2016/2770]  
Judici verbal número 001268/2015  
Part demandant: Rosa Pont Soliveres.  
Part demandada: Etienne Montiel Gualde.  
Sobre: altres verbals.  
Cristina Mercedes Aranda Molina, lletrada de l'Administració de Justícia, faig saber que en el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Desestime la demanda interposada per Rosa Pont Solivelles, representada per la procuradora dels tribunals Isabel Daviu Frasquet, assistida pel lletrat Edmundo Cortés Ivorra, contra Etienne Montiel Gualde, declarada en rebel·lia, absolc el demandat de les peticions de l'actora i condemne aquesta última al pagament de les costes processals produïdes.  
Aquesta resolució és ferma i, en contra, no s'hi pot interposar recurs.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge/essa què l'ha dictada, mentre celebrava audiència pública el dia d'avui, de la qual cosa jo, la lletrada de l'Administració de Justícia, en done fe. Dénia, 30 de març de 2016.»  
Atés que es desconeix el domicili o la residència actuals de la part demandada, la lletrada de l'Administració Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte al tauler d'anuncis del jutjat per a dur a efecte la diligència de notificació de sentència a la part demandada.  
  
Dénia, 30 de març de 2016.- La lletrada de l'Administració Justícia: Cristina Mercedes Aranda Molina.
Diari Oficial de la Generalitat Valenciana


Sumari del DOGV 7915, del 11-11-2016 (2016/8488)

Informació pública de la modificació de la reparcel·lació de la unitat d'execució número 1 de l'UZE-6.
------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8488


Data del document
:   25-10-2016

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * administració local
    * pla d'urbanisme

Informació pública de la modificació de la reparcel·lació de la unitat d'execució número 1 de l'UZE-6. [2016/8488]  
Es tramita en aquest ajuntament expedient de modificació de la reparcel·lació de la unitat d'execució número 1 del sector UZE-6 (sector UBZ-2.5 de les antigues NNSS), d'acord amb el projecte presentat per l'enginyer de camins Carlos Burgos Pulido, per la qual cosa se sotmet a informació pública durant el termini d'un mes a comptar des de la publicació en el Diari Oficial de la Generalitat Valenciana, a l'efecte que es formulen les observacions i al·legacions que s'estimen convenients.  
  
Durant aquest termini podrà ser examinat per qualsevol interessat en les dependències municipals d'urbanisme situades a la plaça d'España, 14.  
Queden suspeses les llicències de parcel·lació i edificació en l'àmbit de la unitat reparcel·lable fins que siga ferma en via administrativa la tesolució aprovatòria de la reparcel·lació (article 104 del Reglament de gestió urbanística).  
Cosa que es fa pública als efectes de l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Monforte del Cid, 25 d'octubre de 2016.- L'alcalde en funcions: Vicente García Sáiz.
Diari Oficial de la Generalitat Valenciana


Sumari del DOGV 7911, del 07-11-2016 (2016/7775)

Notificació de la sentència dictada en el judici verbal número 2423/2015.
-------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7775


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 2423/2015. [2016/7775]  
Procediment: judici verbal 002423/2015.  
Demandant: Financiera El Corte Inglés, EFC SA.  
Procuradora: Evangelina Torres Carreño.  
Demandada: María José Navarro Navarro.  
Procurador/a: -  
Jesús Lorenzo Álvarez, lletrat de l'Administració de Justícia del Jutjat de Primera Instància número 5 d'Elx i partit, faig constar que, en virtut del que s'ha disposat mitjançant la resolució d'avui dictada en el procediment a què es fa referència i atés que es desconeix el domicili o parador actuals de la demandada, M.ª José Navarro Navarro, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, a fi de portar a terme la diligència de notificar sentència. Tot seguit es publica un testimoniatge de la resolució objecte de notificació:  
  
«Sentència número 200/2016  
Elx, 14 de juny de 2016  
Marta Rodríguez Arellano, jutgessa substituta en funcions de reforç del Jutjat de Primera Instància número 5 d'Elx i partit, he vist aquestes actuacions de judici verbal 2423/2015, promogudes per la Financiera El Corte Inglés, EFC SA, representada per la procuradora Evangelina Torres Carreño i assistida pel lletrat José Ramón López de Rodas García, contra María José Navarro Navarro, declarada en situació processal de rebel·lia, i he dictat, en nom del rei, aquesta sentència d'acord amb els següents:  
[?]  
Dispositiva  
Desestime la demanda interposada per la representació processal de Financiera El Corte Inglés, EFC SA, contra María José Navarro Navarro, i l'absolc de la pretensió dirigida contra ella en la reclamació de la quantitat de 2.423,28 euros.  
Impose les costes a la part actora.  
Notifiqueu aquesta resolució a les parts.  
Mode d'impugnació: contra aquesta sentència no es pot interposar recurs d'apel·lació de conformitat amb el que estableix l'article 455.1 de la Llei d'Enjudiciament Civil.»  
  
I perquè valga de notificació de sentència de forma deguda respecte de la demandada, M.ª José Navarro Navarro, expedisc aquest edicte.  
  
Elx, 20 de juny de 2016.- El lletrat de l'Administració de Justícia: Jesús Lorenzo Álvarez.